Halldór á fullri ferð í Berlín síðasta haust . Halldór Þorkelsson 42 ára Garðbæingur hefur verið meðlimur í Hlaupahópi Stjörnunnar frá stofnun . Þrátt fyrir að hafa í mörg horn að líta , í krefjandi starfi og með stóra fjölskyldu er Halldór ansi öflugur hlaupari sem m.a. lagði Laugaveginn að velli síðasta sumar . Í gegnum árin hefur Halldór gutlað í ýmis konar sporti eins og hann orðar það sjálfur , helst fótbolta og skíðum . Núna eiga hlaupin hug hans allan . Hvað hefur það gefið þér að hlaupa í hlaupahóp ? Frábæran félagsskap sem verður til þess að maður mætir svo til við hvernig aðstæður sem er . Það góða við hópinn er hversu stór hann er og breiddin mikil - allir geta fundið einhvern / einhverja á svipuðu reki í hlaupunum . Tel það skipta öllu til þess að fólk haldi áfram , finni stuðninginn og hvatninguna frá æfingafélögunum . Hver er munurinn á því að hlaupa einn eða í hlaupahóp ? Félagskapurinn og ekki síður aginn sem að mínu viti er nauðsynlegur til þess að ná einhverjum framförum . Æfingar á ákveðnum tímum verða til þess að maður lætur hlaupin verða hluta af hinni daglegu rútínu . Æfingarnar reka mann af stað þó veðrið sé ekki það besta ( sem er síðan alltaf betra en maður hélt ) . Maður er fljótur að verða góður við sig ef maður er bara einn . Rólegu hlaupin og af og til þessu löngu er allt í lagi að taka einn og í raun ljómandi gott líka . Á fólk sem er að hlaupa eða langar að byrja að ganga í hlaupahóp ? Ég myndi eindregið mæla með því . Til viðbótar við þennan góða félagsskap er þetta frábær leið til þess að sækja góð ráð og leiðbeiningar um svo til allt sem varðar hlaupin . Það að vera í hlaupahópi kemur líka reglu og skipulagi á hlaupin . Hvað gera hlaup fyrir þig persónulega ? Frábær leið til að halda sér í formi , sú besta sem ég hef fundið til þessa . Ég hef átti við bakvandamál að stríða í mörg ár en aldrei verið jafn góður eins og eftir að ég fór að hlaupa reglulega . Þegar ég er einn nær maður að hreinsa hugann , annars frábær leið til þess að verja tíma með félögum . Af hverju hlaup frekar en ræktin eða önnur hreyfing ? Útiveran , síðan er hægt að stunda hlaup svo til hvar og hvenær sem er , sem fyrir mig er mikill kostur . Það að geta síðan tekið þátt í allri þeirri flóru hlaupa sem er í boði á Íslandi og erlendis er önnur ástæða , algjörlega ævintýralegt . Hvað stóð upp ú persónulega í hlaupunum á seinasta ári ? Tveir viðburðir stóðu upp úr á árinu . Sá fyrri : Tók þátt í mínu fyrsta Laugarvegshlaupi . Gríðarlegt ævintýri og upplifun . Aðstæður nokkuð krefjandi að þessu sinni . Frábært í alla staðið þrátt fyrir að hafa fengið í magann í seinni hluta hlaupsins . Sá síðari : Berlínarmaraþon , 40. ára afmælishlaup - eitt af þessum 6 stóru . Mæli eindregið með þessu hlaupi . Aðal markmiðið var að ná Bostan lágmarki sem tókst . Hver eru markmiðin til lengri og skemmri tíma ? Til skamms tíma að fara undir 3:10 í maraþoni og til langs tíma að ná undir 3 tímana . Bætingar í öðrum vegalengdum er líka planið á næsta ári , undir 39 mín. í 10 km og undir 19 mín. í 5 km . Annað sem þú vilt koma á framfæri ? Ég vil nefna gríðarlega gott og óeigingjarnt starf sem unnið er af aðstandendum hlaup.is - eigið hrós skilið .